Zhantas/Cleaned-Kyrgyz_Wikipedia huggingface dataset:
Эсте

"Эсте" ― 2000-жылы Кристофер Нолан тарткан жана жазган нео-нуар психологиялык триллер. Продюсери Сюзан жана Женнифер Тодд. Тасманын сценарийи Жонаттан Ноландын "Өлүмдү эсте" идеясына негизделген. Катышкандар: Гай Пирс, Керри-Энн Мосс жана Жо Пантолиано. 

Пирс башынан өткөн травманын айынан эске тутуусун жоготуп, ар бир 5 мүнөт сайын эсин жоготуп турган адамдын ролун аткарат. Ал эстей албаган маалыматтарды эстеш үчүн сүрөттөрдөн жана татуировкалардан турган татаал система колдонуу менен өзүнө кол салган жана аялын өлтүргөн адамдарды издейт. Тасмасы эки бөлүк болуп көрсөтүлгөн: түстүү эмес бөлүгү ырааттуу көрсөтүлүп, түстүү бөлүгү тескери ыраатта көрсөтүлгөн (көрүүчүлөр каармандын акыл абалын сезе билүүсү үчүн). Эки бөлүк аягында биригип, ырааттуу бүтүн тасманы түзөт.

Тасманын бетачары 2000-жылы 5-сентябрда Венецияда эл аралык фильм фестивалында көрсөтүлгөн, ал эми Европада октябрда жарыкка чыккан. Тасма абдан ийгиликтүү сатылып, киносынчылар тасманын ыраатсыз түзүлүшүн, эске тутуусун калыбына келтирүү мотивациясын ж.б. макташкан. Тасма $9 млндук бюджети менен $39,7 млн киреше тапкан. Тасма "Эң оригиналдуу сценарий", "Эң мыкты монтаж" Оскар сыйлыктары сыяктуу көптөгөн наамдарга татыган. Тасманы кээ бир маалымат каражаттары жана киносынчылар декаданын эң мыкты тасмаларынын бири деп белгилешкен.

 Сюжет 

 Тартылгандар 

 Шилтемелер 

Категория:АКШ тасмалары
Категория:2000-жыл
Азыркы заман (тасма)

"Азыркы заман" — 1936-жылы Чарли Чаплин жазып жана тарткан эпикалык комедия. Тасма иконага айланган Кичинекей тентимиштин өнөр-жайлуу жана заманбап дүйнөдө жашоо менен күрөшүүсүн баяндайт. Тасма Улуу депрессия убагындагы көптөгөн адамдар кабылган жумуш жана каржы абалына болгон ой жорум болуп эсептелет. Чаплиндин ою боюнча бул абал индустриялаштыруунун натыйжасынан келип чыккан. Тасмага тартылгандар: Чаплин, Полет Годдард, Генри Бергман, Тайни Сендфорд жана Честер Конклин.

"Заманбап мезгил" 1989-жылы АКШ Конгрессинин китепканасы "маданий баалуу" деп Улуттук кино реестринде сактоо үчүн тандалып алынган. Он төрт жылдан кийин тасма 2003-жылы Канн фестивалында "Конкурстан сырткары" көрсөтүлгөн.

 Сюжет 

 Тартылгандар 

 Шилтемелер 
Категория:1936-жыл
Категория:АКШ тасмалары
Терминатор 2: Акыр заман

"Терминатор 2: Акыр заман" (, Терминатор 2 же Т2 деген аталыш менен да белгилүү) - 1991-жылы Жеймс Кэмерон тарткан, өндүргөн жана биргелешип жазган америкалык илимий-фантастикалык тасма. Тасмага тартылгандар: Арнолд Шварценеггер, Линда Хамилтон, Роберт Пэтрик жана Эдуард Фөрлиң. Бул 1984-жылкы "Терминатор" тасмасынын уландысы жана "Терминатор" тасмаларынын 2-чыгарылышы. "Терминатор 2" Сара Коннор (Хамилтон) жана анын 10 жашар баласы Жон (Фөрлиң) окуясын улантат. Келечекте машинага каршы туруучу адамзаттын лидери боло турган Жон Коннорду өлтүрүү үчүн жаңы, абдан өнүккөн суюк металдан турган, Т-1000 моделиндеги Терминатор келечектен жөнөтүлөт. Азыраак өнүккөн Терминатор (Шварценеггер) бул жолу Жонду коргоо үчүн жөнөтүлөт.

Тасма 1991-жылы 3-июлда АКШнын Эгемендүүлүк күнүндө жарыкка чыккан. "Терминатор 2" киносынчылардын элегинен ийгиликтүү өтүп, тасмада визуалдык таасир колдонууну жайылтуу менен ийгиликтүү сатылган. Оскардын "Эң мыкты үн монтажы, үнү, макиажы жана визуалдык таасир" сыйлыктарын утуп алган. 1991-жылдын жана Шварценеггердин карьерасындагы эң көп киреше алып келген тасма "AFI" ж.б. басылмалар тарабынан эң мыкты уруш тасмасы, илимий-фантастикалык тасма жана уланды тасма деп табылган.

 Сюжет 

 Тартылгандар 

 Шилтемелер 

Категория:АКШ тасмалары
Категория:Илимий фантастика‎
Категория:1991-жыл
Улуу диктатор

"Улуу диктатор" − 1940-жылы Чарли Чаплин тарткан, өндүргөн жана музыкасын жазган америкалык саясий сатиралуу комедия-драма. Салтка айлангандай Чарли Чаплин тасмага өзү тартылган. Үндүү тасмалар чыгып калганда деле үнсүз тасма тартуусун уланткан жалгыз Голливуд режиссеру алгачкы жолу үн коштоо менен тасма жараткан.

thumb|left|Улуу диктатор.
Чаплиндин тасмасы Адольф Гитлер жана Бенито Муссолининин фашисттик, антисемиттик жана улутчулдугун сатиралаган тасма. Тасма жарыкка чыккан мезгилде АКШ улутчул Германия менен расмий тынч алакада болгон. Чаплин катаал баш каармандар фашист диктатор жана куугунтукка алынган жөөт чачтарач экөөнүн тең ролун өзү ойногон.

"Улуу диктатор" абдан популярдуу болуп, Чаплиндин эң көп сатылган тасмасына айланган. Заманбап киносынчылар тарыхый маанилүү жана сатирасы орундуу тасма деп макташкан. Тасма Оскардын "Белгилүү тасма", "Эң мыкты актер", "Эң мыкты сценарий", "Эң мыкты экинчи пландагы актер" (Жэк Оуки) жана "Эң мыкты музыка" сыяктуу 5 сыйлыгына наамы көргөзүлгөн.

Чаплин 1964-жылкы өмүр баян жазуусунда улутчул лагердеги коркунучтуу окуялардын чыныгы жүзүн билген болсо бул тасманы тарта алмак эмес экенин белгилеп кеткен.

 Сюжет 

 Тартылгандар 

 Шилтемелер 

Категория:АКШ тасмалары
Категория:1940-жыл
Башкалардын жашоосу

"Башкалардын жашоосу" ― 2006-жылы Флориан Хенкел вон Доннерсмарк тарткан немис драмасы. Тасма Германиянын жашыруун полициясы Штазинин Чыгыш Берлин тургундарын көзөмөлдөгөнүн баяндайт. Тасмага тартылгандар: Улрих Мүэ (тасма жарыкка чыккандан бир жыл өтпөй көз жумган) (Штаси капитаны Герд Вислер), Улрих Тукур (подполковник Антон Грубиц), Себастян Кох (драматург Георг Драйман) жана Мартина Гедек (белгилүү актриса Криста-Мария Зиланд).

Тасма 2006-жылы 23-мартта Германияда жарык көргөн. Ошол эле мезгилде тасманын сценарийин "Suhrkamp Verlag" басмаканасы басып чыгарган. Тасма 2006-жылы Оскардын "Эң мыкты чет тилдеги тасма" сыйлыгын утуп алган. Андан мурун тасма "Deutscher Filmpreis" аземинин "Эң мыкты тасма", "Эң мыкты режиссер", "Эң мыкты сценарий", "Эң мыкты актер" жана "Эң мыкты экинчи пландагы актер" сыяктуу 7 сыйлыгын уткан жана рекорд коюу менен 11 наамына талапкерлиги көргөзүлгөн. Тасма "Алтын Глобустан" да "Эң мыкты чет тилдеги тасма" сыйлыгын уткан. "Башкалардын жашоосу" $2 млн бюджети менен 2007-жылы ноябрда дүйнөлүк аренадан $77 млн киреше тапкан. 

Мурунку Чыгыш Германиянын тургундары 16 жыл мурун Батыш Германия менен бириккен мамлекеттин чыныгы окуясы абдан так жана туура чагылдырылганына таң калышкан. Режиссер Берлин дубалы ураган кезде 16 жашта болгонуна карабастан тасма абдан ынанымдуу деп кабыл алынган.

 Мазмуну

 Каармандарда 

 Шилтемелер 

Категория:Германиянын тасмалары
Категория:2006-жылы чыккан тасмалар
Бөтөн

"Бөтөн" ― 1979-жылы Ридли Скот тарткан британия-америкалык илимий-фантастикалык коркунучтуу тасма. Тасмага тартылгандар: Том Скерритт, Сигурни Уивер, Вероника Картрайт, Харри Дин Стантон, Жон Хөрт, Йен Холм жана Яфет Котто. Тасма абдан албуут башка планеталык жандык космикалык кемени сүзүп, андагы адамдарды өлтүргөнү жөнүндөгү окуяны баяндайт. Дэн О'Бэннон жана Роналд Шусетт буга чейинки илимий-фантастикалык жана коркунучтуу эмгектерине негиздеп сценарий жазышкан. 

"Бөтөн" киносынчылардын сынынан ийгиликтүү өтүп, ийгиликтүү сатылган. Ошондой эле "Эң мыкты визуалдык эффект" үчүн Оскар сыйлыгын, "Эң мыкты илимий-фантастикалык тасма", "Эң мыкты режиссура" (Скот) жана "Эң мыкты экинчи пландагы актриса" (Картрайт) үчүн Сатурн сыйлыгын жана "Эң мыкты коюлган тасма" үчүн "Hugo" сыйлыгын утуп алган. Мындан башка да көптөгөн сыйлыктардын наамына көргөзүлгөн. Тасма ондогон жылдар бою бардык мезгилдин эң мыкты тасмаларынын бири деп макталып турган. 2002-жылы АКШ Конгрессинин китепканасы тасманы "маданий, тарыхый же эстетикалык баалуу" деп Улуттук кино реестринде сактоо үчүн тандап алган. 2008-жылы "AFI" илимий-фантастика жанрындагы эң мыкты 7-тасма деп тандап алган, ал эми "Empire" журналы бардык мезгилдеги эң мыкты 33-тасма деп тандаган. Тасманын ийгилиги тасманын роман, комикс, видео оюн жана оюнчуктардын чыгышына түрткү болгон.

 Сюжет 

 Тартылгандар 

 Шилтемелер 

Категория:АКШ тасмалары
Категория:Британ тасмалары
Категория:Илимий фантастика
Категория:1979-жыл
Келечекке кайтуу

"Келечекке кайтуу" − 1985-жылы Роберт Земекис тарткан америкалык фантастикалык жоруктуу комедия. Сценарийин Земекис жана Боб Гейл жазган. Тасмада Майкл Жей Фокс Марти Макфлайдын ролун аткарат. Марти азыркы жашоосунан 1955-жылга келечектеги ата-энеси мектеп окуучусу кезине кайтып барат да, апасы аны жактырып калат. Кристофер Ллойд Мартинин досу Др. Эммет, башкача айтканда Док Браунду ойнойт да, Мартиге өтмүштө кеткен катаны оңдоп, анын келечектеги ата-энесинин бири-бирин жактыруусуна жардам берет. Марти жана Док 1985-жылга кайтуунун жолун табыш керек.

Тасма 1985-жылы 3-июлда жарыкка чыгып, дүйнөлүк аренада $381 млн киреше табуу менен 1985-жылдын эң көп сатылган тасмасына айланган. Тасма "Эң мыкты коюлган тасма" үчүн "Hugo" сыйлыгын, "Эң мыкты фантастикалык тасма" үчүн "Сатурн" сыйлыгын, "Эң мыкты үн монтажы" үчүн Оскар сыйлыгын алган. Мындан сырткары 3 Оскар сыйлыгынын наамына, 5 "BAFTA" сыйлыгынын наамына жана 4 "Алтын Глобус" сыйлыгынын наамына көрсөтүлгөн. Роналд Рейган 1986-жылкы АКШ Конгрессинде тасманы цитата келтирип кеткен. 2007-жылы АКШ Конгрессинин китепканасы Улуттук кино реестринде сактоо үчүн тасманы тандап алган. 2008-жылы июнда "AFI" фантастика жанрындагы эң мыкты 10 тасманын ичине киргизген. Тасманын "Келечекке кайтуу 2" (1989) жана "Келечекке кайтуу 3" (1990) эки уландысы да тартылган жана андан соң анимация сериясы, оюн-зоок паркы жана мюзикл тартылган.

 Сюжет 

 Тартылгандар 

 Шилтемелер 

Категория:АКШ тасмалары
Категория:1985-жыл
Кишенден бошотулган Джанго

"Кишенден бошотулган Джанго" ― 2012-жылы Квентин Тарантино тарткан жана жазган америкалык ревизионист вестерн тасмасы. Тасмага тартылгандар: Жейми Фокс, Кристоф Валц, Леонардо ДиКаприо, Керри Вашиңтон, Сэмуел Л. Жэксон. Окуясы Эски Батыш жана Америка жарандык согушка чейинки түштүктө болуп өткөн тасма 1966-жылкы италиялык Сергио Корбуччинин Франко Неро катышкан "Джанго" спагетти-вестерн тасмасынан таасир алып тартылган.

Тасманын өнүгүүсү 2007-жылы Тарантино Сергио Корбуччи жөнүндө китеп жазып атканда башталган. 2011-жылы апрелде Тарантино "The Weinstein" компаниясына тасманын сценарийин жөнөткөн. Кастинг 2011-жылы жайында башталган жана Фокстан мурун баш каармандын ролуна Майкл К. Уиллямс жана Уилл Смит пландаштырылган. Тасманын негизги бөлүгү 2011-жылдын ноябрынан 2012-жылдын март айына чейин Калифорния, Вайомиң жана Луизианада тартылган.

Тасманын бетачары Нү-Йоркто "Ziegfeld" театрында 2012-жылы 11-декабрда өткөрүлгөн жана АКШда 2012-жылы 25-декабрда жарыкка чыккан. Тасма 5 Оскар сыйлыгынын наамына ж.б. көптөгөн сыйлыктардын наамына көрсөтүлгөн. Ошондой эле "BAFTA", "Алтын Глобус" (Эң мыкты экинчи пландагы актер), Оскар сыйлыктарын утуп алган. Тарантино Оскар жана "Алтын Глобус" сыйлыгын уткан жана сценарий үчүн "BAFTA" сыйлыгын уткан. Тасма $100млндук бюджети менен дүйнөлүк аренадан $425 млн киреше тапкан жана Тарантинонун эң көп кирешелүү тасмасы деп табылган.

 Сюжет 

 Тартылгандар 

 Шилтемелер 

Категория:АКШ тасмалары
Категория:2012-жыл
Гладиатор

"Гладиатор" − 2000-жылы Ридли Скотт тарткан, сценарийин Дэвид Франзони жана Жон Логан жазган эпикалык тарыхый драма. Катышкандар: Рассел Кроу, Хоакин Феникс, Конни Нилсен, Ралф Мөллер, Оливер Рид (тартылган акыркы тасмасы), Жимон Хонсу, Дерек Жейкоби, Жон Шрапнел жана Ричард Харрис. Кроу атасын өлтүрүп, такты тартып алган император Марк Аврелийдин уулу Коммод чыккынчылык кылган, абдан ишине берилген испано-римдик генарал Максимус Декимус Меридиус аттуу ойдон чыгарылган каарманды чагылдырат. Акыры кулчулукка түшүрүлгөн Mаксимус үйбүлөсүн жана императорун өлтүргөн адамдан өч алуу үчүн гладиатордук аренадагы наамдарды алып отуруп кайрадан көтөрүлөт.

Тасма 2000-жылы 5-майда АКШда жарыкка чыгып, дүйнөлүк аренадан $457 млн киреше тапкан. Тасма "Эң мыкты тасма", "Эң мыкты актер" (Кроу) жана башка дагы 3 Оскар сыйлыктарын алган. Ошондой эле тасма байыркы Грек жана Рим маданияты тууралу тасмаларга болгон кызыгууну арттырган.

 Сюжет 

 Тартылгандар 

 Шилтемелер 

Категория:Британ тасмалары‎
Категория:АКШ тасмалары
Категория:2000-жыл
Амадей

"Амадей" - 1984-жылы Милош Форман тарткан америкалык драма. Сценарийин Питер Шаффер өзүнүн "Амадей" аттуу пьесасынан алып жазган. Тасманын окуясы 18-кылымдын экинчи жарымында Австриянын Вена шаарында өтөт жана окуя Уолфгаң Амадей Моцарттын көркөмдөтүлгөн өмүр баянын баяндайт. Тасманын музыкасы Моцарттын чыгармаларынан алынган. Тасма Моцарттын замандашы Антонио Салиеринин Моцартты көрө албастыгы, Моцарттын реквиемин тартып алып, аны өлтүрүүгө болгон аракети жөнүндөгү окуяны баяндайт. Салиери тартып алгысы келген реквием жазылып бүтпөй калат. Ошентсе да Салиери көрө албастыгына карабай Моцарт менен жакшы мамиледе болот да, Моцарттын көзү өткөн соң анын баласын окутат.

Тасма 53 сыйлыкка көрсөтүлөт да, 8 Оскар, 4 "BAFTA", 4 "Алтын Глобус" жана АКШнын режиссерлор "Гильдия" сыйлыгы сыяктуу 40 сыйлык утуп алган. 2016-жылы Оскардын "Эң мыкты актер" наамына бирден ашык талапкерлиги көргөзүлгөн акыркы тасма болуп эсептелет. 1998-жылы "AFI" 100 жылдагы 100 тасманын ичинен 53-тасма деп тапкан.

 Сюжет 

 Тартылгандар 

 Шилтемелер 

Категория:АКШ тасмалары
Категория:1984-жыл
Амели

"Амели" − 2001-жылы Жан Пьер Жөне тарткан француз романтикалуу комедиясы. Сценарийин Гийом Лоран менен Жөне жазган. Тасма Монмартрда болгон Париждин заманбап эркин жашоосун сүрөттөйт. Окуя уялчаак Одри Тоту аттуу официант кыз жалгыздыгын жеңүү менен бирге айланасындагы адамдардын жашоосун жакшы жакка өзгөртүүнү чечкени тууралуу баяндайт. Тасманы Франция жана Германия компаниялары чогуу өндүргөн. Тасма ченелүү санда жарыкка чыккан соң $33 млн киреше тапкан жана азырга чейин АКШда жарыкка чыккан француз тилиндеги эң көп сатылган тасма болуп эсептелет.

Тасма киносынчылардын жылуу пикирине ээ болуу менен ийгиликтүү сатылган. "Амели" Европа тасма сыйлыгында "Эң мыкты тасма" наамын уткан. Андан сырткары "Эң мыкты тасма" жана "Эң мыкты режиссер" сыяктуу 4 "Сезар" сыйлыгын, "Эң мыкты сценарий" сыяктуу 2 "BAFTA" сыйлыгын жеңген жана 5 Оскар сыйлыгынын наамына талапкерлиги көрсөтүлгөн. Тасманын мюзикли Калифорниянын Беркли шаарында 2015-жылы бетачарын өткөргөн.

 Сюжет 

 Тартылгандар 

 Шилтемелер 

Категория:Франция тасмалары
Категория:Германия тасмалары
Категория:2001-жыл
Тунук акыл-эстин түбөлүк жаркырагы

"Тунук акыл-эстин түбөлүк жаркырагы" − 2004-жылы Мишел Гондри тарткан, сценарийин Чарли Кауфман жазган америкалык илимий-фантастикалык романтикалык комедия-драма. Тасмада өздөрүнүн эстутумунан бири-бирин өчүрүп салган, өз-өзүнчө жашаган түгөйлөрдүн окуясы баяндалат. Пьер Бисмут Кауфман жана Гондри менен чогуу окуяны жаратышкан. Тасманын аткаруучу курамы: Жим Керри, Кейт Уинслет, Кирстен Данст, Марк Руффало, Элайжа Вуд жана Том Уилкинсон. Тасманын аталышы Александер Поуптун "Элоиза Абелярдга" поэмасынын цитата катары алынган.

Тасма эстутум табиятын жана романтикалуу сүйүүнү ачып бере билүү үчүн психологиялык триллер жана ыраатсыз баяндоо элементтерин колдонгон. Тасма 2004-жылы 19-мартта Түндүк Америкада жылуу пикир менен жарыкка чыгып, дүйнөлүк аренадан $70 миллиондон ашуун киреше тапкан. Тасма Оскардын "Эң мыкты сценарий" сыйлыгын алган жана Уинслет "Эң мыкты актриса" сыйлыгына талапкерлиги көрсөтүлгөн. Тасма жарык көргөндөн жылдар өтөөрү менен культ пайда болгон жана көптөгөн киносынчылар 21-кылымдын эң мыкты тасмаларынын бири деп белгилешкен.

 Сюжети 

 Тартылгандар 

 Шилтемелер 

Категория:АКШ тасмалары
Категория:2004-жыл чыккан тасмалар‎
Көбүрөөк доллар үчүн

"Көбүрөөк доллар үчүн" (, ) − 1965-жылы жарыкка чыккан италиялык "спагетти вестерн" жанрында тартылган тасма. Режиссеру Сержио Леоне, башкы каармандарды Клинт Иствуд, Ли Ван Клиф жана Жиан Мария Волонте ойногон. Экинчи пландагы терс каармандын элесин немис актеру Клаус Кински жараткан. Тасма 1967-жылы АКШда "Бир ууч доллар" тасмасынан кийинки жана "Жакшы, жаман жана чыр" тасмасына мурунку "Доллар" үчилтигинин экинчи бөлүгү катары жарыкка чыккан. Бул үч тасма Иствудду атактуу жылдызга айланткан.

Тасманын тарыхчысы Ричар Шикел Клинт Иствуддун өмүр баянында бул тасма "Бир ууч долларга" караганда көркөм жана татаал, "Жакшы, жаман жана чыр" тасмасына караганда көбүрөөк чыңалуу жаратканы жана окуялардын жыштыгы менен айырмаланат" деп баса белгилөө менен үчилтиктин эң мыктысы болоорун жазган. Режиссер Алекс Кокс Волонте Индиосун "бардык убактагы вестерндердин эң катаал бузукусу" катары мүнөздөө менен чиркөө окуясын "бардык вестерндердин "эң коркунучтуу өлүмү" деп эсептеген.

 Сюжет 

 Тартылгандар 

 Шилтемелер 

Категория:Италия тасмалары
Категория:Испания тасмалары
Категория:1965-жыл
Акылдуу Уилл Хантиң

"Акылдуу Уилл Хантиң" − 1997-жылы тартылган америкалык драма. Башкы ролдордо Робин Уилямс, Мэтт Деймон, Бен Аффлек, Минни Драйвер жана Стеллан Скарсгард ойногон. Сценарийи Аффлек жана Дэймонго таандык (тасмада башкы ролду аткарган Дэймон) тасма 20 жаштагы Түштүк Бостондо жашаган жумушчу, аты тааныле элек гений Уилл Хантиң милиция кызматкерине кол көтөргөнү үчүн узакка созулган сот ишинин келишимине ылайык терапевт кардары болуп калат да, белгилүү профессор менен илгерилеткен математика сабагын үйрөнүп баштаган окуяны баяндайт. Дарылануу учурунда Уилл өтмүшүн жеңүү жана келечегин ойлонуу менен жакын досу, сүйлөшкөн кызы жана өзү менен болгон мамилесин кайрадан электен өткөрүп чыгат.

Тасма жакшы сын-пикирлерге татып, каржылык жактан ийгиликке жеткен. Тасма $10 млн бюджети менен $225 млн киреше тапкан. Тасма Оскардын "Эң мыкты тасма" сыяктуу тогуз наамына ат салышып, "Эң мыкты экинчи экинчи пландагы актер" (Уиллямс) жана "Эң мыкты сценарий" (Аффлек жана Деймон) сыйлыктарын утуп алган.

2014-жылы Уиллямс дүйнө салган соң "The Hollywood Reporter's" журналынын "100 тандалма тасма" тизмесинде 53-орунга татыган.

 Сюжет 

 Тартылгандар 

 Шилтемелер 

Категория:1997-жыл
Категория:АКШ тасмалары
Уятсыз салпаяктар

"Уятсыз салпаяктар" − 2009-жылы Квентин Тарантино тарткан жана жазган немис-америкалык согуш тасмасы. Тасмага тартылгандар: Брэд Питт, Кристоф Уалц жана Мелание Лаурент. Тасма ойдон чыгарылган немис улутчул саясий лидерин өлтүрүүнү көздөгөн эки тарыхый окуяны баяндайт. Лидерди өлтүрүүнү пландагандардын бирөөсү жаш француз жөөт кинотеатр ээси болсо, экинчиси лейтенант Алдо Рейндин (Питт) жетекчилиги алдындагы америкалык жөөт аскерлер болгон. Кристоф Уалц Рейн тобунун аркасына түшкөн полковник жана Шоханнанын өтмүшүнө тиешеси бар Ханс Ланданын ролун аткарган. Тасманын аталышы 1978-жылы чыккан италиялык режиссер Энзо Г. Гастелларинин окшош аталыштагы тасмасынан таасир алган.
Тасма 2009-жылы 20-майда Канн фильм фестивалында бетачары өткөрүлгөн. Тасманы 2009-жылы август айында "The Weinstein Company" жана "Universal Pictures" АКШ жана Европага кенен жайылткан.

Тасма $321 млн киреше табуу менен Тарантинонун 2012-жылы "Кишенден бошотулган Джанго" тасмасы чыкканга чейин эң көп сатылган тасмасына айланган. Тасма көптөгөн сыйлыктарды алган. Анын ичинде "Эң мыкты тасма", "Эң мыкты режиссер" жана "Эң мыкты сценарий" сыяктуу Оскар сыйлыктары да кирет. Ланданы аткарганы үчүн Уалц Канн фильм фестивалында "Эң мыкты актер", ал эми "BAFTA", Актерлордун "Гилдия" сыйлыгы, "Алтын Глобус" сыйлыктарынан "Эң мыкты экинчи пландагы актер" наамын уткан.

 Сюжет 

 Тартылгандар 

 Шилтемелер 

Категория:АКШ тасмалары
Категория:Германия тасмалары
Категория:2009-жыл чыккан тасмалар‎
Атам жана уулум

”Атам жана уулум” (, ) − 2005-жылы жарыкка чыккан түрк драмасы.Режиссеру жана сценарийин жазган Чаган Ырмак.Тасма 1890-жылкы мамлекеттик төңкөрүштө ураган үйбүлө жөнүндөгү окуяны баяндайт. 2005-жылы 18-ноябрда улуттук деңгээлде көрсөтүлүп, түрк киносунун тарыхында эң көп киреше тапкан тасмалардын бири болгон.

 Сюжет 

 Тартылгандар 

 Шилтемелер 

Категория:Түркия тасмалары
Категория:2005-жыл чыккан тасмалар
Чоң олжо

"Чоң олжо" - 2000-жылы Гай Ричи тарабынан жазылган жана тартылган Британиянын кылмыш комедиясы. Тасма Лондондогу кылмыш дүйнөсүндө чаташкан эки жердеги окуяны камтыйт: бири уурдалган бриллиантты издөө менен алектенсе, экинчиси кол алдындагыларга мыкаачылык менен мамиле кылган бандиттин (Алан Форд) кол алдында болуп иштеп калган бокс промоутери (Жейсон Стейтем) жөнүндөгү окуяны сүрөттөйт.

Тасма ирландиялык саякаттоочу "пики" деген лакап атка конгон Мики О Нейл (Брэд Питт), "Устара" атка конгон курал-жарак сатуучу Юринов (Раде Сербеджия), "Төрт бармак" лакап аттуу кумарпоз жана ууру Фрэнки (Бенисио дел Торо), "Тууган Ави" лакап аттуу зергер гангстер Авраам Деновиц (Деннис Фарина) жана качкандарды издеп табуучу ок тиштүү Тони (Винни Жонс) сыяктуу ар кандай каармандарды камтыйт. Тасма кинетикалык багыты жана оңдоп түзөө стили, эки жерде болуп жаткан окуянын ыкчам алмашып турушу жана ылдамдыгы менен да өзгөчөлөнүп турат. Ошондой эле ал кинетикалык багыты жана режиссердук стили, эки чиеленишкен сценарийдин күтүлбөгөн кызык бурулуштары, ошондой эле окуяладын ылдам темпи менен айырмаланат.

Бул тасма Ричинин "Карта, акча жана эки мылтык" тасмасынын түз уландысы болбосо да тематикаcы, идеясы, негизги ою жагынан бул тасмага окшошуп кетет. Бул тасма окшош визуалдык стилде жана мурунку тасмада ойногон Жонс, Стэтам жана Форд сыяктуу актердун катышуусунда тартылган.

 Сюжет 

 Тартылгандар 

 Шилтемелер 

Категория:АКШ тасмалары
Категория:Британ тасмалары
Категория:2000-жыл
Куудул чымчыкты өлтүрүү

"Куудул чымчыкты өлтүрүү" − 1962-жылы Роберт Маллиган тарткан америкалык драма. Хортон Фут 1960-жылы "Пулитцер" сыйлыгын алган ушундай эле аталыштагы Харпер Линин романынын негизинде сценарий жазган. Катышкандар: Грегори Пек (Аттикус Финч) жана Мэри Бэдэм (Скаут).

Тасма эң мыкты тартылган тасма деп эсептелип, мактоого татыган жана ийгиликтүү сатылып бюджетинен 10 эсе көп киреше тапкан. Тасма "Эң мыкты актер" (Пек) сыяктуу 3 Оскар сыйлыгын алган жана "Эң мыкты тасма" сыяктуу 8 Оскар сыйлыгына талапкерлиги көрсөтүлгөн.

1995-жылы тасма Улуттук кино реестринин тизмесине кирген. 2003-жылы "AFI" 20-кылымдагы эң мыкты тасма каарманы деп атаган. 2007-жылы "AFI" 10 жылдык мааракесинде эң мыкты америкалык тасмалар рейтингинде 25-орунду ээлеген.

Тасма Роберт Дувалл, Уиллиам Уиндом жана Алис Гостлинин тасма тармагындагы саамалыгын баштап берген.

 Сюжет 

 Тартылгандар 

 Шилтемелер 
Категория:АКШ тасмалары
Категория:1962-жыл
Оюнчук окуясы 3

"Оюнчуктар икаясы 3" − 2010-жылы америкалык 3D компьютерде анимацияланган комедия драма, "Оюнчук окуясы" сериясынын 3-чыгарылышы. Режиссеру Ли Анкрич, сценарийин жазган Майкл Арндт. Тасма 2010-жылы 18-июнда жарыкка чыккан жана июндан октябрга чейин Disney Digital 3-D, RealD жана IMAX 3D форматында жайылган. Тасма Dolby Surround 7.1 үнү менен чыккан алгачкы тасма болуп эсептелет.

Тасманын окуясы Ууди, Базз жана алардын достору оюнчук ээси Энди коллежге окууга даярдана баштаган соң, бүдөмүк келечектерин кантип пландоону ойлоо менен уланат. Тасмага үн кошкон курамдык топ: Том Хэнкс, Тим Аллен, Жоан Күсак, Дон Риклс, Уоллес Шоун, Жон Раценбергер, Эстел Харрис, Жоди Бенсон, жана Жон Моррис жана жаңы кошулган оюнчулар: Нед Битти, Майкл Китон, Уупи Голберг, Блэйк Кларк (Жим Варнинин ордуна), Тимоти Далтон, Кристен Шаал, Бонни Хант жана Жефф Гарлин. 

Мурунку тасмаларындай эле бул тасма да сын-пикирден ийгиликтүү өткөн. Тасма Оскардын "Эң мыкты тасма" сыйлыгын алган "Pixar" тарткан экинчи тасма жана үчүнчү анимациялык тасма болуп эсептелет. Мындан сырткары тасма Оскардын "Эң мыкты сценарий", "Эң мыкты үн монтажы", "Эң мыкты анимациялык тасма" жана "Эң мыкты ыр" наамындагы 4 Оскар сыйлыгын алган. Тасма дүйнөлүк аренада $1 миллиарддан ашык киреше тапкан жана 2010-жылдагы Түндүк Америка жана дүйнөдө эң көп киреше тапкан тасма аталган. Тасманын уландысы Лассетер тарткан "Оюнчук окуясы 4" 2019-жылы 21-июнда жарыкка чыгышы пландалган.

Сюжет

Тартылгандар

Шилтемелер

Категория:АКШ тасмалары
Категория:2010-жыл чыккан тасмалар‎
Миллион долларлык селки

"Миллион долларлык селки" - 2004-жылы Клинт Иствуд тарткан жана өндүргөн америкалык спорт драмасы. Тасмага тартылгандар: Хилари Суонк жана Морган Фриман. Тасмада эмгеги бааланбаган бокс тренери өтмүш тузагынан чыга албай жүргөн убакта үйрөнчүк боксчу кызга кезигип калат да, өтмүштө кетирген катасын жууш үчүн кесипкөй болуу максатына жетем деген боксчу кызды машыктырганы жөнүндө баяндалат.

"Миллион долларлык селки" киносынчылардын алкышына татып, "Эң мыкты тасма" баштаган 4 Оскар сыйлыгын утуп алат. Тасманын сценарийин Пол Хаггис Ф.Х.Туулдун кыска аңгемелеринин негизинде жазган. "Өрттөнгөн жип" деген аталышта жарык көргөн аңгеме тасма жарыкка чыккан соң, тасманын аталышында кайрадан басылып чыккан. 

 Сюжети 

 Тартылгандар 

 Шилтемелер 

Категория:АКШ тасмалары
Категория:2004-жыл чыккан тасмалар